Jesewitz

Jesewitz je gmejna w Sewjerosakskim wokrjesu.

 Geografija a wobchad 
Gmejna nadeńdźe so něhdźe 15 kilometrow sewjerowuchodnje Lipska a pjeć kilometrow juhozapadnje Jiłowa. Zwjazkowej dróze B 107 a B 87 kaž tež železniska čara Lipsk–Choćebuz wjedu přez gmejnski teritorij, kotryž mjezuje na zapadźe z městom Taucha a na wuchodźe, w dolinje Modłeje, z Jiłowom.

 Gmejnske dźěle 
Gmejnske dźěle su:

 gmejnski dźěl wjesne dźěle Gotha  Gostemitz, Gotha, Groitzsch, Kossen Jesewitz  Bötzen, Gordemitz, Jesewitz, Jesewitz-Bahnhof, Weltewitz, Wölpern Liemehna  Gallen, Liemehna, Ochelmitz Pehritzsch  Pehritzsch, Wöllmen

 Stawizny 
Wjeski su – kaž hižo jich mjena pokazuja – zwjetša serbskeho pochada. Wjesne dźěle Bötzen, Gordemitz, Gostemitz, Groitzsch, Weltewitz a Wölpern naspomnichu so prěni raz we wopismje z lěta 1156, jako dari Wettinski markhrabja Konrad klóštrej na Pětrowej horje pola Hale nad Solawu wjacore wsy. Prěnje naspomnjenje Liehmeny jako „Lumene“ pochadźa z lěta 1238; hłowna wjes sama naspomni so hakle w lěće 1404 jako Gesewitz.

Jesewitz a jeho dźensniše gmejnske dźěle słušachu hač do lěta 1815 k sakskemu hamtej Jiłow (Eilenburg).Karlheinz Blaschke, Uwe Ulrich Jäschke: Kursächsischer Ämteratlas. Leipzig 2009, ISBN 978-3-937386-14-0; str. 56 sl. Po Wienskim kongresu přeńdźechu do Pruskeje, hdźež běchu wot 1816 dźěl Deličskeho wokrjesa w Mjezyborskim knježerstwowym wobwodźe prowincy Sakskeje.Wokrjes Delič w gmejnskim zapisu lěta 1900 Hakle přez druhu wokrjesnu reformu w NDR přińdźe Jesewitz w lěće 1952 wróćo k Jiłowskemu wokrjesej w Sakskej.

 Zagmejnowanja 
 něhdyša gmejna datum přispomnjenje Bötzen  01.07.1950   Gallen  01.01.1974  zagmejnowanje do Liehmeny Gordemitz  01.07.1950   Gostemitz  01.07.1950  zagmejnowanje do Gothy Gotha  01.03.1994   Groitzsch  01.10.1972  zagmejnowanje do Gothy Kossen   01.07.1950  zagmejnowanje do Groitzscha Liemehna  01.03.1994  Ochelmitz  01.07.1950   zagmejnowanje do Liehmeny Pehritzsch  01.03.1994   Weltewitz  01.07.1950   Wöllmen  01.07.1950  zagmejnowanje do Peritzscha Wölpern  01.01.1974  

 Zajimawostki 
mini|links|Wjesna cyrkej w Gostemitzu
 cyrkej w Gostemitzu, natwarjena wokoło 1200
 kapałka w Groitzschu z lěta 1889
 cyrkej w Liemehnje wot 1209, po Třicećilětnej wójnje znowa natwarjena
 gotiska cyrkej we Wöllmenje (wokoło 1500)
 romaniska cyrkej we Wölpernje z 12. lětstotka (1837/1838 přetwarjena)
 hród Gotha; sydło knjezow z Groitzscha
 kapałka Pehritzsch
 cyrkej we Weltewitzu

 Wotkazy 

 Webstrona gmejny Jesewitz
 Gmejnski dźěl Liemehna
 Gmejnski dźěl Gordemitz


 Žórła 

Kategorija:Sydlišćo w Sewjerosakskim wokrjesu
Kategorija:Gmejna w Sakskej
Kategorija:Prěnje naspomnjenje 1404